શીર્ષક: 'મોદી નૉટ વેલકમ' કેમ કહી રહ્યા છે નેપાળી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મોદીએ નેપાળના વડાપ્રધાન કે.પી. શર્મા ઓલીની સાથે જનકપુરથી અયોધ્યા વચ્ચે સીધી બસ સેવાની શરૂઆત પણ કરી.

મોદીની શુક્રવારથી શરૂ થયેલી નેપાળ યાત્રા પર લોકો ત્રણ નવા રેકોર્ડ બનવાની વાત કરી રહ્યા છે.

પહેલો કે કોઈ ભારતીય વડાપ્રધાન પોતાના કાર્યકાળમાં ત્રણ વખત નેપાળ ગયા નથી. 

બીજો રેકોર્ડ કે ચાર વર્ષમાં ત્રણ વખત ભારતીય વડાપ્રધાન નેપાળ આવ્યા. 

ત્રીજો રેકોર્ડ કે નેપાળના વડાપ્રધાનની ભારત યાત્રાના 33 દિવસો બાદ ભારતીય વડાપ્રધાન નેપાળ પહોંચ્યા. 

તમે આ વાંચ્યું કે નહીં?

વર્ષ 2014માં નરેન્દ્ર મોદીની નેપાળ યાત્રાથી સંદેશ ગયો હતો કે ઉચ્ચ સ્તર પર પણ ભારતની નેપાળમાં રુચિ છે, પરંતુ સપ્ટેમ્બર 2015માં 'નાકાબંદી' દરમિયાન ઊઠી આવેલા ભારત વિરોધી પ્રદર્શનોએ સંબંધો પર ઊંડી છાપ છોડી હતી.

આ 'નાકાબંદી' એ સમયે થઈ કે જ્યારે નેપાળ એપ્રિલ 2015ના ભયાનક ભૂકંપે આપેલી તકલીફોમાંથી બહાર નીકળ્યું ન હતું.

નેપાળ ઓઇલ અને અન્ય ઘણાં સામાન માટે ભારત પર આશ્રિત છે. આ એ સમય હતો જ્યારે પેટ્રોલ, ડીઝલ મળી રહ્યું ન હતું અથવા તો ચાર પાંચ ગણા વધારે ભાવ પર મળી રહ્યું હતું.

જમવાનો સામાન, દવાઓ દરેક વસ્તુની ખામી સર્જાઈ હતી. બાળકો, વૃદ્ધો રસ્તા પર નીકળીને 'બ્લૉકેડ'ના વિરોધમાં સૂત્રોચ્ચાર કરી રહ્યા હતા.

ભારતે કહ્યું નેપાળના સપ્લાયમાં આવેલી અડચણ પાછળ નેપાળની આંતરિક પરિસ્થિતિ હતી. પરંતુ નેપાળ સરકારથી માંડીને દરબાર સ્ક્વેયર પર રેકડી ઊભી કરતા લોકો ભારતને જવાબદાર માને છે. 

વડાપ્રધાન મોદીના પ્રવાસને લઇને ટ્વિટર પર લોકો 'બ્લૉકેડ વોઝ ક્રાઇમ', 'મોદી નૉટ વેલકમ ઇન નેપાલ', 'મોદી સે સૉરી ફોર બ્લૉકેડ' હેશટેગ સાથે ટ્વીટ કરી રહ્યા છે. 

ભીમ આત્રેયે લખ્યું, "છ મહિલા સુધી તેલ, ખાદ્ય સામાન, દવાઓની ખામી. ઘા હજુ પણ તાજા છે મિસ્ટર મોદી."

મોદીથી નારાજગી પણ ભારત વિરોધી નહીં

વર્ષ 2015ની નાકાબંદીની નેપાળની બજાર પર વ્યાપક અસર જોવા મળી હતી

શૈલેશ પોખરેલે ટ્વિટર પર લખ્યું, "અમે તમારું સ્વાગત કરી રહ્યા નથી તેનો મતલબ એવો નથી કે ભારત વિરોધી છીએ."

કાઠમાંડુના કેન્દ્રમાં દરબાર સ્ક્વેરની નજીક ધીમા અવાજે વાત કરતા હરિશંકર વૈદ્ય મળ્યા. આસપાસ ભૂકંપથી વિનાશ પામેલી ઇમારતોનું સમારકામ ચીન અને અમેરિકાની મદદથી ચાલી રહ્યું હતું.

વૈદ્યએ જણાવ્યું, "સ્થિતિ માટે નેપાળ અને ભારત સરકાર બન્ને જવાબદાર હતા. અમે વિચાર્યું કે ભારત જેટલી સજા આપશે, અમે સહન કરીશું. મોદીએ ભૂકંપ બાદ એક ખરબ ડોલર આપવાની વાત કહી હતી. પરંતુ...